Peder Balke

**Peder Balke** (født *Peder Andersen*, 1804–1887) var en norsk maler. Med sine ofte dramatiske bilder i begrenset fargeskala ble Peder Balke særlig etter sin død anerkjent som en av de beste landskapmalerne i Norge på 1800-tallet. 

## Liv og arbeid
Han vokste opp som husmannsgutt i trange kår på Helgøya, men oppholdt seg i 1820-åra på garden *Vester-Balke* på Toten. Her ble han betrakta som «En søn af Huset» og tok navnet Balke. Han begynte som selvlært bygdemaler, men fikk seinere utdanning ved Tegneskolen i Christiania (1827), på akademiet i Stockholm (1829–1833) og i Dresden (1836). Bønder på Toten betalte utdanninga hans, og som takk malte han salene på gardene deres. Peder Balke var elev av J. C. Dahl fra 1843 til 1844. Han reiste også både til Nord-Norge, Paris og Russland. Han er representert i Nasjonalgalleriet med 14 bilder.

Balke var også opptatt av sosiale spørsmål. I 1842 tok han opp spørsmålet om kunstnerstipend, og i 1851 var han en de første som i Norge tok opp spørsmålet om pensjon.

Boligstrøket Balkeby (eller *Kunstnerlund*) på Majorstua i Oslo ble opprettet etter at Balke i 1856 kjøpte jord fra gården Nedre Blindern, og parsellerte den ut til boligtomter. Han var selv bosatt der med ektefelle og 4 barn i 1875 (ifølge folketellingen fra 1865).

Maleriet «Fyr på den norske kyst», som er Balkes mest kjente, var hovedmotivet på baksida av de norske tusenkronersedlene fra 1975 til 1981. Bildet ble tidligere titulert «Vardø fyr», Navneskiftet var berettiget ettersom bildet ikke viser et landskap som er gjenkjennelig fra Vardø, og det var heller ikke noe fyr i Vardø i 1855. Disse realitetene skal ikke oppfattes som om Balke «jukser», men som et uttrykk for at hans holdning til naturskildringene var mer romantisk enn dokumentarisk. Bildet «Stetind i tåke» viser imidlertid at han også brukte skisser fra reisen i nord, nesten uten å trenge å dramatisere, (jamfør foto av Slingsby fra ca. 50 år senere).

## Utstillinger av Balke utenfor Norge

Allerede i 1840-årene ble malerier av Balke kjøpt av kong Ludvig Filip av Frankrike, og er i dag utstilt i L'aile Rohan i Louvre i Paris. I 2014 ble bilder av Peder Balke stilt ut i National Gallery i London (Storbritannias nasjonalgalleri). Til utstillingen i London ble Balke omtalt som «en tidlig modernist, med et særlig øye for det dramatiske og romantiske landskapet i nordnorge». Ved siden av Edvard Munch er Peder Balke den eneste norske kunstner som har blitt utstilt i National Gallery, og én av totalt tre kunstnere fra Skandinavia. I 2017 ble malerier av Balke utstilt i Metropolitan Museum of Art i New York, USA, utstillingens tittel av «Peder Balke: Painter of Northern Light». 


Fil:Peder Balke-Nordkapp.jpg|Nordkapp ca. 1840
Fil:Peder Balke - Two sailing boats by moonlight (1843).jpg|To seilbåter i måneskinn 1843
Fil:Peder Balke - The Lighthouse - NG.M.02324 - National Museum of Art, Architecture and Design.jpg|Fyrtårn 1845
Fil:Peder Balke - Old Trees - 2020903 DEP663.jpg|Gamle trær ca. 1847
Fil:Peder Balke - The North Cape by Moonlight - 2019.167.4 - Metropolitan Museum of Art.jpg|Nordkapp i måneskinn 1848
Fil:Peder Balke - Majorstua mot Vestre Aker - 1848 - Oslo Museum - OB.01096.jpg|Majorstua mot Vestre Aker 1848
Fil:Seascape (Peder Balke) - Nationalmuseum - 18258.tif|Sjø og fyrtårn 1849
Fil:Peder Balke - Tree in a Wintry Forest - 2020903 DEP667.jpg|Tre i vinterskogen ca. 1850
Fil:Peder Balke - Moonlit View of Stockholm - 2020903 DEP664.jpg|Stockholm i månskin, ca. 1850
Fil:Peder Balke-Fra Hammerfest.jpg|Hammerfest 1851
Fil:Peder Balke - View of Fredriksten Fortress in Moonlight (c. 1852).jpg|Fredriksten festning ca. 1852
Fil:Peder Balke-Fyr på den norske kyst.jpg|«Fyr på den norske kyst» ca. 1860 som prydet Norges Banks 1000-kronerseddel fra 1975-81
Fil:Peder Balke - Landscape from Finnmark - 2020903 DEP665.jpg|Landskap fra Finnmark ca. 1860
Fil:Peder Balke - Coastal Landscape with Wreck - Google Art Project.jpg|Kystlandskap med vrak 1860/1869
Fil:Peder Balke - Coastal Landscape - NG.M.01322 - National Museum of Art, Architecture and Design.jpg|Kystlandskap ca. 1860
Fil:Peder Balke - Coastal Landscape - NG.M.02301 - National Museum of Art, Architecture and Design.jpg|Kystlandskap ca. 1860
Fil:Peder Balke - From the Coast - NG.M.03358 - National Museum of Art, Architecture and Design.jpg|Fra kysten ca. 1860
Fil:Peder Balke-Vardøhus festning.jpg|Vardøhus festning ca. 1870
Fil:Peder Balke - View of Grimstad - NG.M.02614 - National Museum of Art, Architecture and Design.jpg|Fra Grimstad 1875
Fil:Peder Balke - Nordlys over fire menn i robåt - Google Art Project.jpg|Nordlys over fire menn i robåt
Fil:Balke - Landskap fra Finnmark med same og reinsdyr.jpg|Landskap fra Finnmark med same og reinsdyr 1850
Fil:From Nordland (Peder Balke) - Nationalmuseum - 19426.tif|Nordland
Fil:Peder Balke-Tromsø.jpg|Tromsø
Fil:Peder Balke - Seilbåt i måneskinn.jpg|Seilbåt i måneskinn
Fil:Peder Balke-Nordlys.jpg|Nordlys


## Referanser


## Litteratur
* Knut Ljøgodt (Red.). *Peder Balke: Visjon og Revolusjon*. Tromsø: Nordnorsk kunstmuseum, 2014. ISBN 978-82-91834-55-9
* Un peintre norvégien au Louvre, Peder Balke (1804-1887) et son temps = A Norwegian painter in the Louvre, Peder Balke (1804-1887) and his times. Redigert av Per Kværne og Magne Malmanger. Oslo: Novus Press, Instituttet for sammenlignende kulturforskning. 2006
* Øystein Loge. ''Deformasjon, nedbrytingen av det klassiske naturbildet i norsk landskapskunst, Peder Balke, Lars Hertervig, Edvard Munch, Nikolai Astrup. 1991
* Marit Lange. *Menneske og natur i norsk kunst ved midten av 1800-årene, Peder Balke og [[Matthias Stoltenberg]]. Kunst i skolen, 1981. (hefte)
* Marit Lange. «Peder Balke og Dresden». I: Dahls Dresden. Nasjonalgalleriet, 1980
* Henning Alsvik. «Peder Balkes kunst : En utviklingslinje». I: *Kunst og kultur* 1955
* Odd Hølaas. «En bygdekunstner vandrer ut i Europa : Peder Balke, hans liv og hans kunst». Først publisert 1944. Opptrykt i: Odd Hølaas. Øyne som ser. Oslo 1964
* Alf Harbitz. *Nyopdagede malere : Mathias Stoltenberg, Peder Balke, Lars Hertervik, Mathilde Dietrichson, Ole Juul*. Blomqvist, 1923 (hefte) (nytt opplag 1932)
* Peder Balke. «Selvbiografi». Meddelt ved [[Harry Fett]]. I: *Kunst og kultur* 1921

== Eksterne lenker ==
* [https://ovaering.no/search?keyword=peder+balke Verk av Peder Balke hos fotoarkiv ovaering.no]
* 
* [https://www.aftenposten.no/kultur/i/RrP8a/Unik-Balke-samling «Unik Balke-samling»], *Aftenposten* 9. april  2006 om Balke-samling i Louvre
* [http://urn.nb.no/URN:NBN:no-nb_digibok_2008012800050 *Peder Balke : landskaper fra nord : utstilling 18. juni-18. september 1994'', katalog utgitt av  Nordnorsk kunstmuseum]